Document ID: 31995D0173

Odločba Komisije
z dne 7. marca 1995
o posebnih pogojih za uvoz ribiških proizvodov in proizvodov iz ribogojstva s poreklom iz Peruja
(Besedilo velja za EGP)
(95/173/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje v promet ribiških proizvodov [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11 Direktive,
ker je skupina izvedencev Komisije opravila v Peruju inšpekcijski obisk, da bi preverila pogoje, pod katerimi se ribiški proizvodi proizvajajo, shranjujejo in odpremljajo v Skupnost;
ker se lahko predpisi perujske zakonodaje o zdravstvenem inšpekcijskem nadzoru in spremljanju ribiških proizvodov štejejo za enakovredne tistim, določenim v Direktivi 91/493/EGS;
ker lahko Ministerio de Salud, Dirección General de Salud Ambiental ("Digesa") v Peruju učinkovito preverja izvajanje veljavnih zakonov;
ker mora postopek za pridobitev zdravstvenega spričevala po členu 11(4)(a) Direktive 91/493/EGS zajemati tudi določitev vzorca spričevala, minimalne zahteve glede jezika(-ov), v katerem(-ih) mora biti sestavljeno, in položaj osebe, pooblaščene za njegovo podpisovanje;
ker je treba skladno s členom 11(4)(b) Direktive 91/493/EGS na pakiranjih ribiških proizvodov pritrditi oznako, ki navaja ime tretje države in številko odobritve obrata porekla;
ker se mora skladno s členom 11(4)(c) Direktive 91/493/EGS sestaviti seznam odobrenih obratov; ker mora biti ta seznam sestavljen na podlagi sporočila Digese Komisiji; ker mora zato Digesa zagotoviti skladnost z določbami, ki jih v ta namen vsebuje člen 11(4) Direktive 91/493/EGS;
ker je Digesa dala uradna zagotovila o skladnosti s pravili, določenimi v poglavju V Priloge k Direktivi 91/493/EGS, in o izpolnjevanju zahtev, ki so enakovredne zahtevam, določenim z navedeno direktivo za potrditev obratov;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Ministerio de Salud, Dirección General de Salud Ambiental (Digesa) je organ, ki je v Peruju pristojen za preverjanje in potrjevanje skladnosti ribiških in ribogojnih proizvodov z zahtevami Direktive 91/493/EGS.
Člen 2
Ribiški proizvodi in proizvodi iz ribogojstva s poreklom iz Peruja, morajo izpolnjevati naslednje pogoje:
1. Vsako pošiljko mora spremljati izvirno oštevilčeno zdravstveno spričevalo, ki je ustrezno izpolnjeno, podpisano, ima datum in obsega en list, v skladu z vzorcem v Prilogi A.
2. Proizvodi morajo prihajati iz odobrenih obratov, ki so našteti v Prilogi B.
3. Razen v primeru zamrznjenih nepakiranih ribiških proizvodov, ki so namenjeni pridelavi konzervirane hrane, morajo imeti vsa pakiranja navedeno besedo "PERU" in številko dovoljenja obrata porekla z neizbrisnimi črkami.
Člen 3
1. Spričevala iz člena 2(1) morajo biti sestavljena v najmanj enem uradnem jeziku države članice, v kateri se opravljajo pregledi.
2. Spričevala morajo vsebovati ime, položaj in podpis predstavnika Digese in njen uradni žig v barvi, ki se razlikuje od barve drugih zaznamkov.
Člen 4
Ta odločba se uporablja od 1. februarja 1995.
Člen 5
Ta odločba je naslovljena na države članice.
V Bruslju, 7. decembra, 1995

Labels: 0
3
18
6